ท้องร้องเวลานอน มีอาการแสบๆท้อง เบื่ออาหาร แล้วก็มือซีดเท้าซีดมากค่ะ อาการแบบนี้เป็นโรคอะไรคะ
สวัสดีค่ะ อาการแสบท้องอาจเกิดจาก-กระเพาะอาหารอักเสบหรือมีแผลในกระเพาะอาหาร-กรดไหลย้อน อาจมีแสบร้อนกลางอกร่วม และไอ ระคายคอร่วมด้วยได้-ลำไส้อักเสบ อาจมีขับถ่ายเปลี่ยนแปลงส่วนอาการมือเท้าซีดนั้น อาจจะไม่ได้สัมพันธ์กับเรื่องแสบท้องโดยตรงก็ได้ โดยอาจเกิดจากภาวะซีด คือมีเม็ดเลือดแดงในร่างกายน้อยเช่นจากเป็นโรคเลือด การเสียเลือดมาก เป็นต้นการดูแลตัวเองเบื้องต้น รับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที อาจพบแพทย์เพื่อตรวจร่างกายหากเป็นโรคในกลุ่มกระเพาะอาหารอักเสบอาจได้รับยาลดกรดมารับประทานหากมีอาการแสบท้อง เรอบ่อย คลื่นไส้มาก กินได้น้อย ถ่ายเป็นเลือด ถ่ายดำ อาเจียนเป็นเลือด น้ำหนักลด ควรแจ้งแพทย์ให้ทราบ และหากรู้สึกว่าตัวเองซีดลงมาก อ่อนเพลียง่าย ใจหวิวๆเหมือนจะเป็นลม ควรรีบไปพบแพทย์เช่นกัน